IBM dunyodagi birinchi tijoriy kvant kompyuterini taqdim qildi

AQShning IBM kompaniyasi ma'lumotlarni qayta ishlash uchun kvant mexanikasi hodisalaridan foydalanuvchi yangi superkompyuteri – Q System One’ni taqdim qildi.  
Yangi kompyuter yaqin ikki yil ichida oddiy kompyuter o‘rnini egallashi dargumon, chunki qalinligi bir santimetrdan ko‘proq bo‘lgan borosilikat oynadan bajarilgan va 2,7 metrga 2,7 metr o‘lchamga ega. Unda kubitlar (ma'lumotni saqlash uchun mo‘ljallangan eng kichik elementlar) elektr magnit nurlanish va harorat o‘zgarishiga uchraydi va buning evaziga hisoblash bajariladi.  
Yangi qurilmaning texnik imkoniyatlari mutaxassislarni hayratlantirishi aniq. U 20 kubitlik tizimga ega bo‘la turib, 90-mikrosoniyalik “kogerentlik”ka ega kubitlarni ishlab chiqarishi mumkin, bu esa unga bir vaqtda “miyada” 50 mlrdta turli kattaliklarni saqlashga imkon beradi. 
Ta'kidlanishicha, kompyuter tijoriy qo‘llash va “kelajakda ayni vaqtda juda murakkab hisoblangan muammolarni”, misol uchun, moliyaviy ma'lumotlarni tahlil qilish, investorlar uchun xatar omillarini aniqlash, yetkazib berish tizimlarini optimallashtirish va boshqa ko‘plab masalalarni yechishga mo‘ljallangan.
Ayni vaqtda kompyuterni sotib olishning imkoni yo‘q, chunki uni ishlab chiqish va takomillashtirish bo‘yicha ishlar hali yakunlanmagan, havo haroratiga talabchanligi esa ularni qo‘llashni muammoli qiladi. Biroq kompaniyada ta'kidlanishicha, bunday tizimlarni tez orada ijaraga olish va internet orqali qo‘llash mumkin bo‘ladi.